હૂતાનઃ ચીનના ઉઇગર મુસ્લિમો પર અત્યાચાર અને પાબંદીના સમાચાર ઘણીવાર આવતા રહે છે. જોકે ચીન આ બાબતે ખૂબ સાવધાની રાખે છે કે પોતાના દ્વારા મુસ્લિમો પર કરવામાં આવતા અત્યાચાર બહાર ન આવી જાય. હવે આ મુસ્લિમોને રાષ્ટ્રભક્ત અને ચીનભક્ત બનાવવા માટે ખાસ ટ્રેનિંગ કેમ્પ લગાવી જબજસ્તી દેશભક્ત બનાવવાનું શરુ કર્યું છે. અહીં એક વિશાળ બિલ્ડિંગની બહાર લાલ બોર્ડ પર પીળા અક્ષરથી મોટા અક્ષરોમાં ચીની ભાષા શીખવા, કાયદાનો અભ્યાસ કરવા અને નોકરીલક્ષી પ્રશિક્ષણ માટે તૈયાર થવા અંગે નિર્દેશ આપવામાં આવ્યા છે. એવું કહેવામાં આવી રહ્યું છે કે માઓના શાસનકાળ પછી વિચાર પરિવર્તન અને ચીનની સરકાર પ્રત્યે વફાદારી માટે આટલું વ્યાપક અભિયાન પહેલીવાર ચલાવવામાં આવી રહ્યું છે.